Артикулација гласа Ш

Неправилност изговора овог гласа се манифестује на два начина:

* Глас Ш се не изговара или изговара погрешно (интердентални или латерални сигматизам
* Глас Ш се замењује гласом С (супституција)

Положај говорних органа при изговору овог гласа:

* секутићи скоро састављени,
* врх језика иза горњих секутића прави теснац са тврдим непцем
* усне заобљене и благо истурене

Стимулација изговора гласа Ш

1. Тражимо звуке из природе и опонашамо: када дува ветар, лишће шушти и чујемо шшшш,, када терамо пилиће кажемо ишшшшшш
2. Активно изазивање гласа: правилно постављамо говорне органе и изговарамо ШША, ШШЕ, ШШИ, ШШО, ШШУ
3. Ш иницијално:

* сликовни материјал
* серија речи: шах, шал, шапа, шака, шест, шерпа, шине, Шиља, шоља, шофер, шупа, шунка...
* бојанке: шатор, шаргарепа, шоља ....
* реченице: Шатор је шарен. Шумар шета по шуми. Шећер је у шољи. Шаргарепа је у шерпи.
* песмице
* причице и изговор гласа током игре

1. Ш финално

* изговарамо: аш, еш, иш, ош, уш
* сликовни материјал
* серија речи : миш, туш, још, кош, наш, ваш, Милош, кокош, добош, гулаш, пасош ...
* реченице: Милош шутира у кош. Умеш ли да певаш? Можеш да скочиш.
* бојанка: кош, миш, добош ....
* питалица:

Аш, аш, аш, шта то знаш? Шта не знаш?

Еш, еш, еш, шта то смеш? Шта не смеш?

Иш, иш, иш, шта волиш? Шта не волиш?

Ош, ош, ош и шта још? И шта још?

Уш, уш уш, шта то значи шуш-муш?

* Причице и изговор гласа током игре

1. Ш интервокално

* изговарамо: аша, еше, иши, ошо, ушу
* сликовни материјал
* серија речи: уши, Маша, киша, пешак, наше, ваше, грашак, прашак, кашика, машина ...
* реченице: Маша маше Наташи. Миша скупља шишарке. Када пада киша треба нам кишобран. Пешак иде пешачком стазом.
* Песмице:

Чупави Миша

Чујте како плаче наш чупави Миша,

Одвела га мама чики да га шиша

* причице и изговор гласа током игре

1. Ш кластери

* изговарамо:

шпа, шпе, шпи, шпо, шпу

шта, ште, шти, што, шту

шка, шке, шки, шко, шку

шва, шве, шви, шво, шву

шра. Шре, шри, шро, шру

шја, шје, шји, шјо, шју

шла, шле, шли, шло, шлу

шља, шље, шљи, шљо, шљу

шма, шме, шми, шмо, шму

шна, шне, шни, шно, шну

шња, шње, шњи, шњо, шњу

* сличице
* серија речи: штала, штене, башта, пошта, школа, шкољка, крушка, шнала, машна, шљива ...
* бојанка: шкољка, крушка, трешња ....
* реченице: Мишко једе паштету. Пиштаљке пиште.Ташна је тешка. Штене спава у башти. Роштиљ је у дворишту. Бошко воли вишње. Душка у школи пише. Шљива има коштицу. Поред школе је игралиште.
* Песмице

Меда Мишко

Меда Мишко заспао,

лежи потрбушке,

сања да је заспао

испод једне крушке,

па све крушке падају,

на зелену травуа он јадан не може

да подигне главу.

Песма о гласу Ш

Ш је шума шу шу шу

Ш је шапа ша ша ша

Ш је патка која шљапка,

Ш је шала, шкољка мала.

Ш ја када коку тераш:

иш иш иш,

побегао миш.

* Причање причица и увежбавање изговора гласа у свакодневним ситуацијама

Логопед, Ержебет Бујишић